CELEX: E2016J0021
Language: el
Date: 2017-10-27 00:00:00
Title: Απόφαση του Δικαστηρίου, της 27ης Οκτωβρίου 2017, στην υπόθεση E-21/16 — Pascal Nobile κατά DAS Rechtsschutz-Versicherungs AG [Οδηγία 87/344/ΕΟΚ — άρθρο 201 παράγραφος 1 στοιχείο α) της οδηγίας 2009/138/ΕΚ — Ασφάλιση νομικής προστασίας — Ελευθερία επιλογής δικηγόρου]

22.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 27ης Οκτωβρίου 2017
      στην υπόθεση E-21/16
      Pascal Nobile κατά DAS Rechtsschutz-Versicherungs AG
      
         [Οδηγία 87/344/ΕΟΚ — άρθρο 201 παράγραφος 1 στοιχείο α) της οδηγίας 2009/138/ΕΚ — Ασφάλιση νομικής προστασίας — Ελευθερία επιλογής δικηγόρου]
      
      (2018/C 422/07)
      Στην υπόθεση E-21/16, Pascal Nobile κατά DAS Rechtsschutz-Versicherungs AG — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου από το Εφετείο του Πριγκιπάτου (Fürstliches Obergericht) σχετικά με την ερμηνεία του άρθρου 201 παράγραφος 1 στοιχείο α) της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), το Δικαστήριο, αποτελούμενο από τους Carl Baudenbacher, Πρόεδρο, Per Christiansen (εισηγητή δικαστή) και Benedikt Bogason (ad hoc), δικαστές, εξέδωσε απόφαση στις 27 Οκτωβρίου 2017, το διατακτικό της οποίας έχει ως εξής:
      Το άρθρο 201 παράγραφος 1 στοιχείο α) της οδηγίας 2009/138/ΕΚ αποκλείει όρους και προϋποθέσεις ασφαλιστικής σύμβασης νομικής προστασίας, οι οποίες απαλλάσσουν την ασφαλιστική εταιρεία από τις υποχρεώσεις που υπέχει βάσει της σύμβασης εάν ο ασφαλισμένος εξουσιοδοτήσει δικηγόρο να εκπροσωπήσει τα συμφέροντά του χωρίς τη συγκατάθεση της εταιρείας, σε μια χρονική στιγμή κατά την οποία ο ασφαλισμένος θα δικαιούνταν να εγείρει ασφαλιστική απαίτηση δυνάμει της σύμβασης.